open-index/open-wikipedia-markdown huggingface dataset:
Հանցավորությունը Հայաստանում

**[[Հանցագործություն|Հանցավորություն]]ը [[Հայաստան]]ում** բազմաչափ է։ Այն ներառում է սպանությունները, հարկերից խուսափելը, կոռուպցիան, շորթումը, փողերի լվացումը, ոստիկանության հետ/կողմից դաժան վերաբերմունքը, կազմակերպված հանցավորությունը և կլանների կամ ավազակախմբերի բռնությունը։

2018 թվականին գրանցվել է հանցագործության 22,551 դեպք, ինչը 11,2%-ով ավելի է, քան եղել է 2017 թվականին։

2017 թվականին Հայաստանում արձանագրվել է 20,284 քրեական գործ՝ 2016 թվականի 18,764-ի համեմատ։

2017 թվականին Երևանում արձանագրվել է 10,219 քրեական գործ, ինչը կազմում է 2017 թվականին Հայաստանում բոլոր 20,284 քրեական գործերի շուրջ կեսը։

## Հանցագործություն ըստ կատեգորիայի
### Սպանություններ
2018 թվականին 38 դեպքով Հայաստանում արձանագրվել է սպանությունների ամենացածր մակարդակը 38-40 տարում։

2017 թվականին Հայաստանում գրանցվել է 49 սպանության դեպք (մոտ 1․6՝ 100 000 բնակչի հաշվով)՝ 2016-ի 66-ի համեմատ։ Ընդհանուր առմամբ, տարբեր քրեական գործերով զոհվել է 409 մարդ (2016 թվականի 424-ի համեմատությամբ), այդ թվում՝ ճանապարհատրանսպորտային պատահարների հետևանքով գրանցվել է 202 մահվան դեպք։

2012 թվականին Հայաստանում սպանությունների մակարդակը կազմել է 1,8՝ 100 000-ի հաշվով։ 2012 թվականին Հայաստանում 54 սպանությա դեպք է գրանցվել։

### Կազմակերպված հանցավորություն
[thumb|400px|[Հայաստանի Հանրապետության ոստիկանությունը մայրաքաղաք Երևանում]]

Կազմակերպված հանցավորությունը ներթափանցում է Հայաստանի ողջ տնտեսությունը։ Երևանում գոյություն ունեն կազմակերպված հանցավոր կլաններ, որոնք հաստատել են իրենց իշխանությունը դիրքի և կապերի շնորհիվ։ Դրանց անդամները ղեկավարվում են հանցավոր աշխարհի օրենքներով, որոնք փոխառվել են ռուսական բանտերից։

### Կոռուպցիա

2017 թվականին արձանագրվել է 634 քրեական գործ՝ կապված կոռուպցիայի հետ, ինչը հանգեցրել է 376 անձի քրեական հետապնդման։

Միավորված ազգերի կազմակերպության զարգացման ծրագիրը Հայաստանում կոռուպցիան դիտարկում է որպես «լուրջ մարտահրավեր երկրի զարգացմանը»։

### Ընտանեկան բռնություն
2008 թվականին անցկացված Amnesty International-ի հետազոտությունը ցույց է տվել, որ Հայաստանում կանանց ավելի քան մեկ քառորդը «բախվել է ամուսինների կամ ընտանիքի այլ անդամների կողմից ֆիզիկական բռնության»։ Քանի որ կենցաղային բռնության մասին հաղորդագրությունները խիստ խարան են հայ հասարակության մեջ, շատ կանայք ամուսնու հետ մնալուց բացի այլ ընտրություն չունեն։

### Շրջակա միջավայրի պաշտպանություն
2017 թվականին արձանագրվել է շրջակա միջավայրի պահպանության օրենսդրության խախտման 885 դեպք, ինչի արդյունքում  3346 միլիոն դրամի փոխհատուցում է պահանջվել։

## Տես նաև
* Հայկական մաֆիա
* Կոռուպցիան Հայաստանում
* Մարդու իրավունքները Հայաստանում

## Ծանոթագրություններ

Կատեգորիա:Հանցագործություն ըստ երկրի
Կատեգորիա:Հանցագործությունը Հայաստանում
Պանտանալ

**Պանտանալ** ( – «ճահճոտ ցածրավայր, խոնավ ցածրավայր»), ճահճային լայնածավալ տեկտոնական իջվածք Բրազիլիայում։ Նրա ոչ մեծ հատվածներ գտնվում են Բոլիվիայի և Պարագվայի տարածքներում՝ Պարագվայ գետի ջրավազանում։ Տեղակայված է Մատու Գրոսու դու Սուլ նահանգի արևմուտքում և Մատու Գրոսու նահնգի հարավում։ Տարածքը կազմում է մոտավորապես 140-160 հազար կմ², այն ամենամեծ ճահճապատ տարածքներից մեկն է աշխարհում։

## Երկրաբանություն, աշխարհագրություն, էկոլոգիա
Պանտանալում կան տարբեր ենթատարածաշրջանային էկոհամակարգեր, որոնցից յուրաքանչյուրն ունի իր ջրաբանական, երկրաբանական և էկոլոգիական առանձնահատկությունները. դրանցից որոշվել են մինչև տասներկուսը։

Ծովի մակադրակից միջին բարձրությունը կազմում է 50-70 մետր։ Հյուսիսից, արևելքից և հարավ-արևելքից տարածքը կտրուկ սահմանափակվում է Բրազիլական սարահարթի զառիվայրերով։ Տարածաշրջանի բնական պայմանները հակադրական են։ Խոնավ ամառային սեզոնին տեղի ունեցող վարարումները Պանտանալը վերածում են հսկայական լիճ-ճահճի և հերթագայում ձմեռային երաշտների հետ, որոնք ձևավորում են չցամաքող կիսաբուսածածկ ճահիճերով, լճերով, հազիվ տարբերվող գետերի փոխվող հուներով, աղակալած հողերով, ավազային ծանծաղուտներով ու խոտածածկ տարածքներով լանդշաֆտի։

Կենդանի բնությունը բավական բազմազան է․ հանդիպում են բույսերի շուրջ 2000 տեսակներ, որոնց մի մասն ունի բժշկական նշանակություն։ Հանդիպում են թռչունների 463, ձկների՝ 269, կաթնասունների՝ ավելի քան 236, սողունների ու երկկենցաղների՝ 141 տեսակներ և անողնաշարավորների ավելի քան 9,000 եմթատեսակներ։ Պալանտալում բնակվում է շուրջ 20 մլն կոկորդիլոս։ Պանտանալայի տարածքում գտնվում են մի շարք բնության պահպանվող տարածքներ, այդ թվում՝ «Պանտանալ» արգելոցը, որը ՅՈՒՆԵՍԿՕ-ի Համաշխարհային ժառանգության օբյեկտ է։

Պանտանալայի գլխավոր քաղաքը Կորումբան է, որը նավահանգիստ է Պարագվայ գետի վերին հոսանքում, երկաթուղով կապված է Սան Պաուլոյի հետ։ Այն Բլազիլիայի երկաթուղային հաղորդակցության ամենաարևմտյան վերջին կետն է։

## Ծանոթագրություններ

## Արտաքին հղումներ
* 

Կատեգորիա:Բոլիվիայի աշխարհագրություն
Կատեգորիա:Համաշխարհային ժառանգության օբյեկտներ այբբենական կարգով
Կատեգորիա:Համաշխարհային ժառանգություն Բրազիլիայում
Կատեգորիա:Հարավային Ամերիկայի տարածաշրջաններ
Կատեգորիա:Պարագվայի աշխարհագրություն
Մորաքույր Ֆլոյի կատվի օճառի պղպջակները

**Մորաքույր Ֆլոյի կատվի և օճառի պղպջակները** (), ռուսական կարճամետրաժ նկարված մուլտֆիլմ, որը ստեղծվել է 1992 թվականին, ռեժիսոր Ալեքսանդր Գորլենկոյի կողմից, «Արգուս Ինտերնեյշնլ» ստուդիայում։ Ջեյմս Ռիվզի «Մորաքույր Ֆլոն» բանաստեղծության էկրանավորումն է։ Մուլտֆիլմում հնչում է Յոհան Սեբաստիան Բախի երաժշտությունը։

Ֆիլմը բազմիցս հեռարձակվել է «Կուլտուրա» հեռուստաալիքով։

## Սյուժե
Երբ պառավ մորաքույր Ֆլոն թախծում էր, և իրար հաջորդում էին խոչընդոտները, նա գնում էր խոհանոց։ Այնտեղ նա ամանի մեջ օճառ էր լցնում և սկսում էր փչել ձողիկով։ Ծիածանային օճառային պղպջակները թռչում են և պարում, հասնում են առաստաղին և իրենց հետ տանում են թախիծն ու տխրությունը։ Լավ տրամադրությամբ մորաքույր Ֆլոն սկսում է թռչկոտել և պտտվել իր կատվի հետ։

## Նկարահանող խումբ
* Ռեժիսոր` Ալեքսանդր Գորլենկո
* Սցենարի հեղինակ` Ալեքսանդր Գորլենկո
* Բեմադրող նկարիչներ` Յուրի Բատանին, Նադեժդա Միխայլովա
* Նկարիչներ` Մ. Նիկուլին, Յ. Տաբաչնի, Ա. Կոկորև, Ելիզավետա Կազանցևա, Ե. Դուբովիցկայա, Ս. Շամրաևա, Տ. Նեդոստաևա, Ե. Տերեչեկ
* Անիմատորներ` Նատալյա Մալգինա, Ու. Կուկուևա, Դմիտրի Կուպրիյանով, Ա. Ռոդիոնով, Վ. Պերշինա, Վ. Ստեփանով, Օ. Սեմենովա, Ս. Սինյատկին, Մ. Սումին, Օ. Կալինիկինա, Ռ. Մուրավյով, Ե. Պանարինա, Վիկտորիա Գոլդենբերգ, Ա. Լոբովա, Վ. Կաստալսկի, Ա. Ռինդինա, Ե. Զայցևա, Ա. Ռոդիոնով, Ա. Բատյուկովա, Անաստասիա Տրոիցկայա, Ն. Մալիխինա, Մ. Նուժդովա, Մարինա Տյաբուտ, Մ. Ֆեդորովա, Ա. Շկուտովա, Ա. Ռոյզման, Վլադիմիր Օրյոլ, Ա. Վերգելես, Անաստասիա Ֆլորենսկայա, Տ. Եգորովա, Լ. Կուզմինա, Գ. Պոլյակով, Ի. Մոստակովա, Ս. Բիրյուկով 
* Օպերատոր` Նատալյա Միխայլովա
* Պրոդյուսերներ` Եկատերինա Միխայլովա, Վլադիմիր Ռեպին
* Տնօրեն` Վ. Պոլյանսկայա
* Կոմպոզիտոր` Յոհան Սեբաստիան Բախ
* Դերերը հնչյունավորել են` Նադեժդա Միխայլովա
* Տեքստը կարդում է` Նադեժդա Միխայլովա

## Փառատոններ և մրցանակներ
* 1993 թվական` Միջազգային «Կրոկ» կինոփառատոնի մրցանակ։

## Ծանոթագրություններ

## Արտաքին հղումներ
* «Մորաքույր Ֆլոյի կատվի օճառի պղպջակները» «Энциклопедия отечественного кино» կայքում
* 
* 

Կատեգորիա:1992 մուլտֆիլմեր
Կատեգորիա:Ալեքսանդր Գորլենկոյի մուլտֆիլմեր
Կատեգորիա:Մուլտֆիլմեր կատուների մասին
Freestyler

**«Freestyler»**, ֆիննական «Bomfunk MC’s» խմբի սինգլը, որ թողարկվել է 2000 թվականին։ Դարձել է տարվա ամենաաղմկահարույց սինգլներից մեկը՝ հաջողություն ունենալով բազմաթիվ եվրոպական հիթ-շքերթներում։

Երգի տեքստում նրա կատարման թարմ ու ռիթմիկ ոճը հակադրվում է Սելին Դիոնի կամ «Culture Club» փոփ խմբի  «Karma Chameleon» սինգլի մեղեդայնությանը։ Երգում առկա է ոչ նորատիվ բառապաշար, սակայն  «MTV» ալիքով այն ցուցադրվել է առանց գրաքննության։ Մասնավորապես «So who the fuck is Alice, is she from Buckingham Palace?» արտահայտությունը հղում է  «Smokie» խմբի «Living Next Door to Alice» հայտնի երգին, իսկ «You know they can’t handle us like Debbie does Dallas» արտահայտությունը՝  «Դեբին գրավում է Դալլասը» ֆիլմին։

## Երգացանկ
**CD maxi – Europe (2000)**
# "Freestyler" (radio edit) – 2:52
# "Freestyler" (Alternative Radio Edit) – 4:07
# "Freestyler" (Happy Mickey Mouse Mix)	– 4:48
# "Freestyler" (Missing Link Remix) – 5:40

## Տեսահոլովակ
Երգի տեսահոլովակը նկարահանվել է  Հելսինկիում, գլխավորապես Հականիեմի մետրոյի կայարանում։ Օգտագործվել է կեղծ սև-սպիտակ ժապավեն։ Գլխավոր հերոսը  MiniDisc փլեյերով (Sony արտադրության) երիտասարդ տղա է, որին մարմնավորել է ֆինն երաժիշտ Մառլո Սնելմանը, որը նկարահանումների ժամանակ եղել է 15 տարեկան։ Քասթինգը նա անցել է մոր՝ Լայլա Սնելմանի շնորհիվ (:fi:Laila Snellman)։

Ըստ սյուժեի՝ տղան մետրոյում հանդիպում է Ռայմոնդս Էբանքսին՝ տարօրինակ մի մարդու, որը նրա փլեյերը լիցքավորում է անտեսանելի ուժով, որը կարող է կառավարել ժամանակը։ Մառլոն զվարճանում է՝ ժամանակը հետ ու առաջ տեղափոխելով գնացքների, ուղևորների, պարողների համար, սակայն սկսում է չարաշահել իրեն տրված ուժը։ Վերջում նա մետրոյում գտնում է բրեյք պարողների ստորգետնյա սրահ, սակայն նրանց վրա իր ուժը չի ազդում։ Նրան այդ ուժը տված մարդը մոտենում է նրան անհայտ մտադրությամբ, բայց քանի որ նրան կանգնեցնել չի հաջողվում, գլխավոր հերոսը հետ է պտտում իր ժամանակը և նորից հայտնվում մետրոյի կայարանում՝ այդ ուժն ստանալուց առաջ։ 

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

### Տասնամյակի հիթ-շքերթներ

## Հավաստագրեր

## Ծանոթագրություններ

## Արտաքին հղումներ
* Русский перевод текста песни.
*  оригинальный видеоклип 2000 года.
*  ремейк 2019 года.

Կատեգորիա:1999 սինգլներ
Փոփի Դելևին

**Փոփի Անջելա Դելևին** (, ), բրիտանացի ֆոտոմոդել և դերասանուհի։

## Վաղ տարիներ
Հայրը՝ Չառլզը, բնակարանների նախագծող է, իսկ մայրը՝ Պանդորան, *Selfridges* խանութների բրիտանական ցանցի նախկին անհատական գնորդ։ Մորական պապը «Անգլիական ժառանգություն» պետական հանձնախմբի նախկին ղեկավար սըր Ջոսլին Սթիվենսն է։ Ավագ քույրը Քլոյան է, կրտսերը՝ մոդել և դերասանուհի Կարա Դելևինը։ Աղջիկներին շատ մտերմացրել է մանուկ հասակում վերապրածը, երբ նրանց մայրը հերոինի հանդեպ հակում է ունեցել (Փոփին այդ ժամանակ 12 տարեկան էր)։

## Անձնական կյանք
2012 թվականի հոկտեմբերին Դելևինը նշանվել է գործարար և նախկին մոդել Ջեյմս Կուկի հետ։ Նրանք ամուսնացել են 2014 թվականի մայիսին։

Դելևինը դիզայներ Մեթյու Ուիլյամսոնի մուսան և մտերիմ ընկերուհին է։ Նյու Յորքում նա որոշ ժամանակ բնակարանը կիսել է Սիեննա Միլլերի հետ։

## Ֆիլմագրություն

## Ծանոթագրություններ

## Արտաքին հղումներ
* Փոփի Դելևին *Fashion Model Directory* կայքում
* Փոփի Դելևին *Models.com* կայքում

Կատեգորիա:21-րդ դարի անգլիացի կանայք
Կատեգորիա:21-րդ դարի դերասանուհիներ
Կատեգորիա:Անգլիացի կինոդերասանուհիներ
Կատեգորիա:Անգլիացի մոդելներ
Կատեգորիա:Բրիտանացի կինոդերասանուհիներ
Կատեգորիա:Բրիտանացի հեռուստատեսային դերասանուհիներ
Կատեգորիա:Դերասանուհիներ այբբենական կարգով
Կատեգորիա:Կին բլոգերներ
Կատեգորիա:Ֆոտոմոդելներ
Արարի ճակատամարտ

**Արարի ճակատամարտ**, Կեսարի և գալլական ցեղերից մեկի՝ հելվետների միջև տեղի ունեցած առաջին խոշոր ռազմական բախումը, որը տեղի է ունեցել մ․թ․ա․ 58 թվականին։ Կեսարը հետապնդել է հելվետներին և տեղի ունեցած ճակատամարտում հաղթանակի հասել նրանց նկատմամբ, ինչի արդյունքում նրանք շուտով պարտավորվում են վերադառնալ սեփական տիրույթներ։

## Նախապատմություն
Ժամանակակից Շվեյցարիայի տարածքում բնակվող 300 հազար հելվետներ, որոնցից մոտ 90 հազարը մարտունակ էին, մ․թ․ա․ 58 թվականին որոշում են հեռանալ սեփական բնակավայրերից՝ Հռոմեական Գալլիայից, և բնակություն հաստատել Ատլանտյան օվկիանոսի ափերին, ինչի հետևանքով էլ այրում են սեփական բնակավայրերը և պաշարները՝ պահելով միայն տեղափոխման համար անհրաժեշտ պաշարներ։ Ճանապարհին էր գտնվում Գարումի գետաբերանը, որի անցման համար երկու ճանապարհ կար, որոնցից մեկը նեղ և անհարմար էր, իսկ մյուսը՝ անհամեմատ ավելի հարմար։

Երբ Հուլիոս Կեսարը ժամանում է Գալլիա, նրա առջև ծառանում է նախ և առաջ հելվետների միգրացիայի հարցի լուծման խնդիրը, սակայն նա անմիջապես չի դիմում ռազմական գործողությունների, այլ նախըտնրում է խաղաղ դիվանագիտական ուղին։ Այն գետի վրա, որը ցանկանում էին հելվետենրն անցնել, գցված էր կամուրջ, որը Կեսարի հրամանով քանդվում է։ Հելվետները դեսպաններ են ուղարկում Կեսարի մոտ և թույտվություն խնդրում պրովինցիայի միջով անցնելու համար՝ խոստանալով, որ վնաս չեն պատճառի դրան։ Կեսարը ժամանակ է պահանջում պատասխանի համար, սակայն դա իրականում օգտագործում է զորահավաք կատարելու, նոր ամրություններ կառուցելու համար։

Երբ հելվետների դեսպանները երկրորդ անգամ են ժամանում Կեսարի մոտ, նա կտրուկ մերժում է նրանց առաջարկը։ Հելվետները, այլ ելք չունենալով, սկսում են առաջ շարժվել սեկվանների մարզով, սակայն այս անգամ ևս Կեսարը, պատճառաբանելով նրանց խիստ ռազմատենչ և Հռոմեական հանրապետության շահերի համար վտանգավոր լինելը,  նորից հանդես է գալիս նրանց դեմ։

## Ճակատամարտ
մինի|Կեսարի առաջխաղացումը Գալլիայում մ․թ․ա․ 58 թվականին
Կեսարը շուտով մեկնում է Այսրալպյան Գալլիա և Ակվիլեայի շրջակայքում գտնվող ձմեռային ճամբարից հանում է 3 լեգեոն, կազմավորում ևս 2-ը և Ալպերի վրայով շարժվում դեպի հեռավոր Գալլիա։ Այդ ժամանակ հելվետները հասել էին էդույների մարզ և սկսել ասպատակել նրանց ցանքատարածությունները, ինչի մասին էդույները տեղեկացնում են Կեսարին և օգնություն խնդրում նրանից։ Էդույներին են միանում նաև հարավային հարևանները՝ ալլոբրոգները։

Արար գետը (այժմ Սոն) անցնում է սեկվանների և էդույների տիրույթներով։ Երբ Կեսարը իմանում է, որ հելվետները իերնց ուժերի 3/4-ը արդեն անց են կացրել գետով, սկսում է արագ գործել։ Նա 3 լեգեոններով հարձակվում է հելվետների այն մասի վրա, որը դեռևս գտնվում է գետի մյուս կողմում։ Վերջիններս ջախջախիչ պարտություն են կրում։

## Հետագա դեպքեր

Ճակատամարտում պարտություն կրելուց հետո հելվետները առաջ են շարժվում, սակայն իմանալով, որ Կեսարը ժամանակավորապես դադարեցրել է հետապնդումը՝ նախահարձակ են լինում, ապա ջախջախիչ պարտություն կրում և ստիպված հպատակվում նրան։

## Տես նաև
*Բիբրակտի ճակատամարտ
*Գալլական պատերազմներ
*Կեսարի քաղաքացիական պատերազմ

## Ծանոթագրություններ

## Արտաքին հղումներ
*"De Bello Gallico" and Other Commentaries by Julius Caesar

Կատեգորիա:Մ.թ.ա. 58
Կատեգորիա:Գալլական պատերազմների ճակատամարտեր
Կատեգորիա:Ճակատամարտեր Ֆրանսիայում
Կատեգորիա:Հռոմի հանրապետության ճակատամարտեր
Կատեգորիա:Հելվետներ
Կատեգորիա:Հուլիոս Կեսարի ճակատամարտեր
Մոննա Վաննա

**«Մոննա Վաննա»** (նաև «**Belcolore**», ), անգլիացի պրեռաֆայելիտ նկարիչ Դանթե Գաբրիել Ռոսսետտիի նկարը՝ ստեղծված 1866 թվականին։ Ներկայումս նկարը գտնվում է Թեյթ բրիտանական պատկերասրահի հավաքածուում։

## Տեղեկություն նկարի մասին
«Մոննա Վաննան» դարձել է չորս աշխատանքներից մեկը, որտեղ Ռոսսետտին փորձել է ընդօրինակել վենետիկյան հին վարպետների ոճին (Տիցիան, Պաոլո Վերոնեզե և այլք)։ Սկզբնապես Ռոսսետտին նախատեսել է նկարն անվանել Venus Veneta («Վենետիկյան Վեներա»), քանի որ իր իսկ խոսքերով՝ այնտեղ պատկերված է «վենետիկյան գեղեցկության կատարելատիպը»՝ հարուստ ասեղնագործված, սպիտակաոսկեգույն զգեստով տիկինը։ Հերոսուհու հանդերձանքի որոշ մանրամասներ ի հայտ են եկել նաև Ռոսսետտիի այլ նկարներում, մասնավորապես՝ զգեստը «Մոննա Ռոզա» նկարի հերոսուհու մոտ, մազերի պարուրաձև զարդարանքը հաճախ երևացել է նրա հեղինակած մի շարք դիմանկարներում։ Աշխատանքն ավարտելով՝ նկարիչը որոշել է փոխել անվանումը՝ դարձնելով *Monna Vanna* (սկզբնապես Ջովաննիիի հերոսուհու անունից, սակայն նկարիչը նաև ցանկացել է ընդգծել *Vanna* բառի նշանակությունը՝ «սնափառ կին»)՝ վերցնելով այն Դանթե Ալիգիերիի բանաստեղծությունների «Նոր կյանք» ժողովածուից։ Ռոսսետտիի կարծիքով՝ նկարը դարձել է իր լավագույն աշխատանքներից մեկը, «ծայրահեղ դեպքում՝ սենյակի ձևավորման համար»։ Նկարի համար կեցվածք է ընդունել Ալեքսա Ուայլդինգը։

1873 թվականին նկարիչը կրկին աշխատել է նկարի վրա, բացացրել է հերոսուհու մազերը և փոխել մատանու գույնը (չափազանց վառ գույները բացասական քննադատության են արժանացել), ինչպես նաև ավելացրել է շրջանակ։ Այդ ժամանակ է նա կրկին մտածել անունը փոխել՝ դարձնելով *Belcolore*՝ որոշելով, որ այն կհնչի ավելի ժամանակակից։ Սակայն հավաքորդների և պատկերասրահների շրջանում, իսկ հետագայում՝ հասարակության մեջ առհասարակ, տարածված մնացել է նախկին անվանումը։

Նկարը հանդիսանում է նկարչի գույների տիրապետման և դրանց սիմվոլիզմի օրինակ. սպիտակ և ոսկեգույն՝ սրբության և անմեղության ավանդական գույները, որոնք հակադրվում են մարջանագույնի և կարմիր երանգներին, ինչի շնորհիվ աղջկա կերպարը դառնում է ավելի երկրային և զգայական։

Առաջին անգամ նկարը հասարակության մեջ ցուցադրվել է 1883 թվականին, ինչից հետո հաջողության է արժանացել այցելուների շրջանում։ Այժմ նկարը գտնվում է Թեյթ բրիտանական պատկերասրահում։

## Ծանոթագրություններ

Կատեգորիա:1866 նկարներ
Կատեգորիա:Դանթե Գաբրիել Ռոսսետտիի նկարներ
Կատեգորիա:Թեյթ բրիտանական պատկերասրահի նկարներ
Կատեգորիա:Կանանց դիմապատկերներ
Լադոն (դիցաբանություն)

մինի|200x200փքս| ''Հերակլեսը և Լադոնը'', հռոմեական ռելիեֆ
[մինի| ''Հերկուլեսը և վիշապ Լադոնը'', [Ջամբոլոնիայի արհեստանոցից, 17-րդ դարի սկիզբ (Ուոլթերս արվեստի թանգարան) ]]
**Լադոն** (հունարեն։ Λάδων), հրեշ հունական դիցաբանության մեջ։

Լադոնը օձի մարմնով վիշապ էր, որը պտտվում էր ծառի շուրջը Հեսպերիդների պարտեզում և պահպանում էր ոսկե խնձորները։ Նրան հաղթեց Հերակլեսը իր աղեղով։ Հաջորդ օրը Յասոնը և արգոնավորդները Կողքիսից վերադառնալիս լսել էին «փայլուն» Էգլայի ողբը, ով չորս հեսպարիդներից մեկն էր, և տեսել էին դեռ տապալված Լադոնին։

Լադոնին տրվել են մի քանի ծնողներ, որոնցից յուրաքանչյուրը նրան հնագիտական մակարդակի վրա է դրել հունական դիցաբանության մեջ․ Կետոյի և փոթորկուն Փորկիսի միությունից կամ ինքնին օձակերպ Տիփոնի և Եխիդնայի միությունից։ «Վիշապը, որը պահպանում էր ոսկե խնձորները, Նեմեյան առյուծի եղբայրն էր», - պնդում է Պտղոմեոս Հեֆեստոնը։

Վիշապի (Լադոնի) կերպարը, որը փաթաթված էր ծառի շուրջը, սկզբնապես ընդունվել է հույների կողմից Մերձավոր Արևելքի և մինոսյան աղբյուրներից, մեզ են հասել հունական ծաղկամանների պահպանման միջոցով։ Մ.թ.ա. 2-րդ դարում Պավսանիասը գանձերի մեջ տեսավ Օլիմպիայում գանձերի մեջ եղել են արխայական կուռք՝ Հերակլեսի մայրու ձեռնափայտը և Հեսպերիդների խնձորի ծառի հետ, որի վրա փաթաթված էր վիշապ։

Դիոդորոս Սիկիլիացին տալիս է էվգեմերիստական մեկնաբանություն Լադոնի մասին՝ որպես հովիվ, որը պահպանում է փախչող ոսկե ոչխարների հոտը, ավելացնելով. «Բայց նման հարցերի հետ կապված, յուրաքանչյուր մարդու արտոնություն կլինի յուրաքանչյուրի նման կարծիքներ ձևավորել»։

## Տես նաև
* Լերնեյան հիդրա - հրեշ, որը նույնպես սպանվեց Հերակլեսի կողմից

## Ծանոթագրություններ

Կատեգորիա:Դիցաբանական օձեր
Կատեգորիա:Առասպելական արարածներ
Կատեգորիա:Վիշապներ
Կատեգորիա:Հին հունական դիցաբանության էակներ
Կատեգորիա:Հին հունական դիցաբանության կերպարներ
Կատեգորիա:Հին հունական գրականություն
Լալիբելայի ժայռափոր եկեղեցիներ

**Լալիբելայի ժայռափոր եկեղեցիներ**, եկեղեցական համալիր Եթովպիայի Լալիբելա քաղաքի մոտակայքում։ Անվանված է Զագվե դինաստիայից թագավոր Գեբրե Մեսքել Լալիբելայի անունով 12-ից 13-րդ դարերում։ Գեբրե Մեսքելը ժայռափոր եկեղեցիների կառուցումը սկսել է 11-րդ դարում և նպատակ է ունեցել իր սեփական կայսրությունում ունենալ Երուսաղեմին փոխարինող կրոնական քաղաք։ Եկեղեցական համալիրը պատկանում է Եթովպական ուղղափառ միաբնակ եկեղեցուն և հանդիսանում է Եթովպիայի ուղղափառ քրիստոնյաների կարևորագույն սրբավայրերից մեկը։

## Համալիրի կառուցվածք
Եկեղեցական համալիրը գտնվում է ծովի մակարդակից 2480 մ բարձրության վրա։ Պատմահնագիտական հուշարձանը կազմված է Հյուսիս-արևմտյան և հարավ-արևելյան խմբերից և Սուրբ Գևորգ եկեղեցուց։

### Հյուսիս-արևմտյան խումբ
Հյուսիս-արևմտյան համալիրը կազմված է Բիեթ Մեդհանե Ալեմ, Բիեթ Մարիամ, Բիեթ Գողգոթա Միքայել, Բիեթ Մեսկել և Բիեթ Դենագել եկեղեցիներից, որոնք միմյանց հետ կապված են գետնափոր թունելներով։

### Հարավ-արևելյան խումբ
Հարավ-արևելյան խումբը կազմված է Բիեթե Ամանուել, Բիեթե Քեդուս Մերկորեուս, Բիեթե Աբբա Լիբանոս, Բիեթե Լեհեմ և Բիեթե Գաբրիել Ռուֆայել եկեղեցիներից, որոնք նույնպես միմյանց հետ կապված են ստորգետնյա թունելներով։

## Պատմություն
### Ակսումի կայսրություն
Լալիբելայի եկեղեցիների տեղում նախկինում եղել է Կեդմետ Միքայել համալիրը, որը, ըստ տեղական ավանդազրույցների, եղել է առաջին քրիստոնեական եկեղեցին։ Այն կառուցվել է Ակսումի թագավոր Կալեբի կողմից այն բանից հետո, երբ վերջինս հիմնեց ՌՖոխա քաղաքը։

### Զագվե դինաստիա
Տեղական ավանդազրույցների համաձայն՝ ժայռափոր եկեղեցիները կառուցվել են Զագվե դինաստիայի և վերջինի ներկայացուցիչ թագավոր Գեբրե Մեսքել Լալիբելայի իշխանության օրոք։ Սակայն  ամենայն հավանականությամբ եկեղեցիները ներկա տեսքով կառուցվել են շինարարական փուլով և պարբերաբար փոփոխությունների ենթարկվելով։

### 20-րդ դար
1978 թվականին Լալիբելայի ժայռափոր եկեղեցական համալիրը ընդգրկվել է ՅՈՒՆԵՍԿՕ-յի համաշխարհային ժառանգության ցանկում։

## Կրոնական նշանակություն
Լալիբելայի ժայռափոր եկեղեցիները կարևոր նշանակություն ունեն եթովպիացի ուղղափառ քրիստոնյաների համար․ քանի որ ամբողջական համալիրի տարածքը նրանց համար ունի նույն նշանակությունը, ինչ մյուս քրիստոնյաների համար Երուսաղեմ քաղաքը։ Մինչ օրս այն օգտագործվում է որպես ամենօրյա աղոթքի, ժամերգության վայր, ուխտատեղի, ինչպես նաև հոգևորականության բնակավայր։

## Ծանոթագրություններ

Կատեգորիա:Եթովպիայի եկեղեցիներ
Կատեգորիա:Համաշխարհային ժառանգություն Եթովպիայում
Մխիթար (անձնանուն)

**Մխիթար**, հայկական ծագում ունեցող արական անձնանուն, որն առաջացել է հայերեն «մխիթարանք», «սփոփանք» բառերից։ Անունը եբրայրերենում հնչում է որպես *Նավում*, *Մանայեմ*, *Մանայեն*, իսկ արաբերենում՝ *Թասալու*։ Անվան այլ ձևերն են *Մխիթարիկ*, *Մխիթարուկ* (այժմ գործածական չեն) *Մխիկ* (17-րդ դարից սկսած), *Խիթար* (հատուկ է թիֆլիսահայերին, քանի որ նրանց բարբառով «մխիթարել» բառը դարձել է «խիթարիլ»․ առաջին հիշատակում 1665 թվական), *Մխիթարիչ*, իսկ որպես կրճատ տարբերակ օգտագործվում է *Մխո* ձևը։ Անվանումից առաջացած ազգանուններից են *Մխիթարյան*, *Խիթարյան*, *Մխիկյան* ազգանունները։

Մխիթար անվանումը սկսում է հիշատակվել սկսած 6-րդ դարից և մինչև այժմ էլ գործածական է։ Ըստ մեկ այլ տարբերակի՝ առաջացել է «մի՛ խիթար» ձևից, որտեղ «խիթել» (կամ «խիթալ») բառը նշանակում է «խղճի խայթ», «կասկած, վախ»․ ուստի «մի՛ խիթար» նշանակում է «հոգս մի՛ ունեցիր, մի՛ մտատանջվիր, մի՛ վախեցիր»։

## Ծանոթագրություններ

Կատեգորիա:Հայկական արական անձնանուններ
Զարգացման Էթիկա

**Զարգացման էթիկա**, հետազոտության ոլորտ, որն անդրադառնում է ինչպես տնտեսական զարգացման նպատակներին, այնպես էլ տնտեսական զարգացման միջոցներին։ Այն սովորաբար ընդունում է նորմատիվ դիրքորոշում, հարցնում և պատասխանում է էթիկապես ցանկալի զարգացման բնույթի հարցերին և թե ի՞նչ պետք է անել էթիկայի միջոցների զարգացմանը հասնելու համար, նաև քննարկում է տարբեր էթիկական երկընտրանքներ, որոնք հանգեցրել են զարգացման պրակտիկային։ Դրա նպատակն է ապահովել «արժեքային խնդիրները», որոնք զարգացման դիսկուրսի կարևոր մասն են կազմում։

## Հիմնական թեմաներ
Զարգացման էթիկան սովորաբար դիտարկում է զարգացման տեսության պրակտիկային, և՛ դրանց փոխհարաբերություններին.
* Սոցիալական արդարություն,
*Մարդու իրավունքներ,
*Հիմնական կարիքներ։

Գրականության հիմնական շեշտը դրվում է «միջոցների էթիկայի» վրա։ Այս գործընթացը իր մեջ ներառում է այն հարցը, թե ինչպե՞ս ընկալվել զարգացման նպատակները և  բարոյական սահմանները դրանց հետապնդման մեջ։

Դիսիս Գուլելը, կարգապահության հիմնադիր հայրերից մեկը, «Դաժան ընտրությունը» (1971) աշխատությունում փաստարկեց, որ «զարգացման էթիկան անօգուտ է, քանի դեռ այն չի կարող հանրային գործողությունների հիմք հանդիսանալ։ Ձեռնարկված են մասնավոր գործակալների կողմից`ունենալով հասարակական հանրության կյանքի համար կարևոր հետևանքներ։ Հիմնական հարցն այն է, թե ինչպե՞ս կարող է բարոյական ուղեցույցը ազդել իշխանություն ունեցող անձանց որոշումների վրա»։

## Զարգացման Էթիկետի ակնառու մասնագետներ

*Դեյվիդ Քրոքեր
*Սևեռինե Դենուելին
*Ջեյ Դրիդիք
*Դես Գասպեռ
*Դենիս Գոուլեթ
*Լոռի Քելեհեր
*Սերենե Ջ․ Խադեռ
*Քրիստինե Կոգգել
*Լուիս-Ժոսեֆ Լեբրետ
*Գունար Միռդալ
*Մարթա Նուսբաում
*Էրիկ Պալմեռ
*Ինգրիդ Ռոբեյնս
*Դուդլի Սեյերս
*Ամարտյա ՍԵն

## Ծանոթագրություններ

## Գրականություն
* 
* Dower, N. (1988) 'What is Development?—A Philosopher's Answer', Centre for Development Studies Occasional Paper Series, 3, Glasgow: University of Glasgow.
* Gasper, D. (1994) "Development Ethics: An Emergent Field?" in R. Prendergast and F. Stewart (eds.) Market Forces and World Development, London: Macmillan; New York: St. Martin's Press.
* Goulet, D. (1971) The Cruel Choice: A New Concept in the Theory of Development (New York: Athenaeum).
* Goulet, D.(1977) The Uncertain Promise: Value Conflicts in Technology Transfer (New York: IDOC/NA).
* Goulet, Denis (1996) A New Discipline: Development Ethics, The Kellogg Institute Working Papers - Working Paper #231 - August
* Gunatilleke, G., Neelen Tiruchelvam, and Radhika Coomaraswamy (eds.) (1988) Ethical Dilemmas of Development in Asia, Lexington, MA: Lexington Books.
* Khader, Serene J. (2011) Adaptive Preferences and Women's Empowerment. New York: Oxford University Press.
* Seers, Dudley (1977) The New Meaning of Development, International Development Review

## Արտաքին հղումներ
* International Development Ethics Association

Կատեգորիա:Տնտեսական զարգացում
Missio

**Missio** (հաճախ ոճավորվում է որպես **MISSIO**), ամերիկյան էլեկտրոնային ալտերնատիվ դուո, որը ստեղծվել է 2015 թվականին Տեխաս նահանգի Օստին քաղաքում։ Ներկայումս խմբի կազմի մեջ են մտնում Մեթյու Բրյուն (ֆրոնտմեն, երգերի հեղինակ, պրոդյուսեր) և Դևիդ Բաթլերը (երգերի հեղինակ, պրոդյուսեր)։

## Պատմություն
### Խմբի ստեղծում
Missio խումբը ձևավորվել է 2015 թվականին վոկալիստ և երգերի հեղինակ Մեթյու Բրյուի կողմից։ Իր դեմոներն ավարտելուց հետո Բրյուն վարձել է իր ընկեր և տեղական պրոդյուսեր/ինժեներ Դևիդ Բաթլերին, և նրանք սկսել են համագործակցել նույնանուն մինի ալբոմի վրա, որը թողարկվել է 2016 թվականի նոյեմբերին։ Համացանցում անսպասելի հաջողությունից հետո Բրյուն 2016 թվականին SXSW փառատոնում դեբյուտել է MISSION կեղծանվան ներքո՝ իր ընկեր/պրոդյուսեր Դևիդ Բաթլերի օգնությամբ։ Մեթյու Դևիդին հրավիրել է պաշտոնապես միանալ իրեն 2016 թվականի հուլիսին։

Մինչ Բաթլերի միանալը, Բրյուն ակտիվորեն հանդես է եկել Mission կեղծանվան տակ։ 2015 թվականին նա մասնակցել է Said The Sky-ի «Nostalgia» և «Darling» երգերին։

Հարցազրույցի ժամանակ Բրյուն բացատրել է, որ MISSION անվանումն առաջացել է լատիներեն «mission» բառից, որը թարգմանաբար նշանակում է «առաքելություն»։ Այս արտահայտությունը կարևոր է նրա համար, քանի որ այն հիշեցնում է իր կյանքի այն ժամանակահատվածը, երբ նա ապաքինվում էր կախվածությունից։

### «Loner» (2017)
2017 թվականին խումբը պայմանագիր է կնքել RCA Records-ի հետ և թողարկել է «Middle Fingers» սինգլը, որը զբաղեցրել է Alternative Songs չարթի 9-րդ հորիզոնականը։ Missio-յի դեբյուտային՝ «Loner» ալբոմը թողարկվել է 2017 թվականի մայիսի 19-ին։

2018 թվականի սեպտեմբերի 28-ին Missio-ն իր ֆեյսբուքյան կայքէջում հրապարակել է, որ երկրորդ ալբոմի վրա աշխատանքերն ավարտվել են։ Վեց ամիս անց՝ մարտի 15-ին, նրանք հայտարարել են, որ նոր ալբոմի անվանումը լինելու է «The Darker the Weather // The Better the Man»։ Այդ ալբոմը թողարկվել է 2019 թվականի ապրիլի 12-ին և 13 երգ է ներառել։

## Խմբի անդամներ
* Մեթյու Բրյու՝ վոկալիստ/երգերի հեղինակ/պրոդյուսեր (2016–այժմ)
* Դևիդ Բաթլեր՝ երգերի հեղինակ/պրոդյուսեր (2016–այժմ)

## Սկավառակագրություն
### Ալբոմներ
**Loner* (2017)
**The Darker the Weather // The Better the Man* (2019)

### Մինի ալբոմներ
**Skeletons: Part 1* (2017)
**Skeletons: Part 2* (2018)

### Սինգլներ

## Երաժշտական տեսահոլովակներ
# Middle Fingers
# KDV
# Bottom of the Deep Blue See
# Can I Exist
# Twisted
# Rad Drugz
# I See You

## Համերգային շրջագայություններ
### Rad Drugz Tour (2019)

## Ծանոթագրություններ

## Արտաքին հղումներ
* Պաշտոնական կայք

Կատեգորիա:2016 հիմնադրված երաժշտական խմբեր
Կատեգորիա:RCA Records-ի արտիստներ
Կատեգորիա:Ամերիկյան փոփ ռոք խմբեր
Anybody Seen My Baby?

«**Anybody Seen My Baby?**», անգլիական The Rolling Stones ռոք խմբի երգը նրանց 1997 թվականի «Bridges to Babylon» ալբոմից։ Այն զբաղեցրել է UK Singles Chart-ի 22-րդ հորիզոնականը և դարձել է խմբի 38-րդ երգը, որն ընդգրկվել է Մեծ Բրիտանիայի չարթերի լավագույն 40 երգերում։ Այն ավելի հաջող է եղել արտասահմանում՝ գլխավորելով RPM Top Singles չարթը Կանադայում և ընդգրկվելով որոշ եվրոպական երկրների չարթերի լավագույն 20 երգերում, ներառյալ Հունգարիան և Իսպանիան։ Միացյալ Նահանգներում երգը զբաղեցրել է Billboard Mainstream Rock չարթի 3-րդ հորիզանականը։

## Նկարագրություն
Երգի հեղինակներն են Միք Ջագերը և Քիտ Ռիչարդսը, սակայն Քեթրին Դոն Լանգը և Բեն Մինքը նշվում են որպես երգի համահեղինակներ։ Երգն առավել հայտնի է իր կրկներգով, որը շատ նման է 1992 թվականի Լանգի «Constant Craving» հիթ երգին։ Ջագերը և Ռիչարդսը պնդում էին, որ երբեք չեն լսել այս երգը և հայտնաբերել են նմանությունը միայն մինչև «Anybody Seen My Baby?»-ի թողարկումը։ Ինչպես Ռիչարդսը գրել է իր «Կյանք» () ինքնակենսագրության մեջ, «Դուստրս՝ Անջելան, և նրա ընկերուհին եղել են Ռեդլենդսում և ես երգում էի այս ձայնագրությունը, սակայն նրանք սկսել են լիովին այլ երգ երգել։ Նրանք լսում էին Քեթրին Դոն Լանգի 'Constant Craving'-ը։ Հենց Անժելան և նրա ընկերուհին ճանաչել այդ երգը»։ Ջագերը և Ռիչարդսը նշել են Դոն Լանգի և «Constant Craving» երգի համահեղինակ Մինքի մասնակցությունը։ Ավելի ուշ Լանգն ասել է, որ «լիովին շոյված էր», երբ ստացել է երգի հեղինակության իրավունքները։

Զուգադիպությամբ, The Rolling Stones-ից հեռանալուց հետո Բրայան Ջոնսի կողմից գրված և ձայնագրված երգերից մեկի վերնագիրը «Has Anybody Seen My Baby» էր։

«Anybody Seen My Baby?»-ն ունի ոգեշնչման լայն շրջանակ, ներառյալ հիփ հոփ կատարող Բիզ Մարկիի սեմփլինգը, որը դարձնում է այն The Rolling Stones-ի միակ երգը, որը սեմփլինգ է ներառում։ Երգում բասը և ստեղնաշարայինները նվագում է Ջեյմի Մուհոբերակը։ Ուադի Ուաքթելը ակուստիկ կիթառ և էլեկտրակիթառ է նվագում, իսկ Ջագերը և Ռիչարդսը՝ միայն էլեկտրակիթառ։

## Թողարկում
Երգը միջազգային հիթ է դարձել 1997 թվականին՝ ընդգրկվելով որոշ եվրոպական երկրների չարթերի լավագույն 20 երգերում, զբաղեցնելով Կանադայի Top Singles և Alternative 30 չարթերի առաջին հորիզոնականը և Billboard Mainstream Rock-ի երրորդ հորիզոնականը ԱՄՆ-ում։

## Տեսահոլովակ
Երաժշտական տեսահոլովակը, թերևս, շատ լավ հիշվել է Անջելինա Ջոլիի մասնակցության շնորհիվ։ Նա մարմնավորել է մերկապարուհու կերպարը, որը թողնում է բեմը ելույթի կեսին, Նյու Յորքով թափառելու համար։

## Չարթեր

### Շաբաթական չարթեր

### Տարեվերջյան չարթեր

## Ծանոթագրություններ

## Արտաքին հղումներ
* 

Կատեգորիա:1997 երգեր
Կատեգորիա:Բրիտանական երգեր
Կատեգորիա:Երգեր այբբենական կարգով
Կատեգորիա:Ռոք երգեր
Երևակայողները Ուգոր գյուղից

**Երևակայողները Ուգոր գյուղից** (), 1984 թվականին նկարված ռուսական բանաստեղծական հանգով մուլտֆիլմ, որը ստեղծվել է ռեժիսոր Լեոնիդ Նոսիրևի կողմից։ Մուլտֆլմը նկարահանվել է 1983 թվականի վերջին, Եվգենի Լեոնովի կյանքի ընթացքում, որը դարձել է նրա վերջին աշխատանքը մուլտիպլիկացիայի մեջ։

## Սյուժե
Երեխաների համար ժամանակակից հեքիաթ, որում ուրախ ընկերները` Պապիկը և նրա թոռնիկը` Անտոշկան, և ուրախ սագերը, Բաբա Յագայի, Կոշչեյի, Զմեյ Գորինիչի և Մյաուչեր կատվի հետ պայքարի մեջ են մտնում։

## Նկարահանող խումբ

## Դերերը հնչյունավորել են
* Մարիա Վինոգրադովա` Անտոշկա / Սպիտակ սագ''
* Եվգենի Լեոնով` Անտոշկայի պապիկ
* Կլարա Ռումյանովա` Մոխրագույն սագ / Տմուտարականկա
* Կիրա Սմիրնովա` Բաբա Յագա
* Վսևոլոդ Լարիոնով` Զմեյ Գորինիչի երրորդ գլուխ / Մյաչեր կատու
* Վլադիմիր Ֆերապոնտով` Զմեյ Գորինիչի առաջին գլուխ
* Յուրի Վոլինցև` Զմեյ Գորինիչի երկրորդ գլուխ
* Դմիտրի Նազարով` «ԷՖՈւ ձայն»

Շիկակարմիր Անտոշկան Լեոնիդ Նոսիրևի այցետոմսն է։ Բացի «Երևակայողները Ուգոր գյուղից» մուլտֆիլմից, ռեժիսորն այս կերպարն օգտագործել է «Շիկակարմիր, շիկակարմիր, պեպենոտ», «Անտոշկա» և «Երկու ուրախ սագեր» մուլտիպլիկացիոն ֆիլմերում։

## Ծանոթագրություններ

## Արտաքին հղումներ
* «Երևակայողները Ուգոր գյուղից» «Энциклопедия отечественного кино» կայքում
* 

Կատեգորիա:Ռուսական մուլտֆիլմեր
Կատեգորիա:1994 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Սաուիպե

**Սաուիպե** (պորտուգալերեն՝ **Sauipe**), ծովափնյա առողջարանային բնակավայր Բրազիլիայի Բաիա նահանգի հյուսիսային մասում, Մատա դե Սան Ժուան համայնքի կազմում։ Բնակարանների չափազանց բարձր գների պատճառով այստեղ մշտապես բնակվողները սակավաթիվ են։ Տարածքը գրեթե ամբողջությամբ զբաղեցրել են բարձրակարգ հյուրանոցներն ու առողջարանները՝ կազմավորելով Բրազիլիայի ամենաընդարձակ զբոսաշրջային համալիրը։

Անվանումն ստացել է տեղի գետի անունից։

## Զբոսաշրջություն
Բնակավայրը լայն ճանաչում ու համբավ է ձեռք բերել առաջին հերթին *Կոստա դու Սաուիպե* զբոսաշրջային-առողջարանային համալիրի շրջանակում գործող չորս ընդարձակ ու բարձրակարգ առողջարանների շնորհիվ, որոնք ընդհանուր առմամբ զբաղեցնում են ավելի քան 176 հեկտար տարածք՝ մերձակա միջազգային օդանավակայանից՝ Սալվադորի *Deputado Luís Eduardo Magalhães International Airport*-ից գտնվելով մոտավորապես 75-80 կիլոմետր հեռավորության վրա։

Իր մեծ չափերի ու հարմարավետության շնորհիվ Սաուիպեն հյուրընկալել է այնպիսի նշանակալից միջոցառումներ, ինչպես՝ թենիսի Բրազիլիայի բաց առաջնությունը (2001-2011), լողափնյա ֆուտբոլի 2001 թվականի աշխարհի առաջնությունը, *Mercosur* անվանումը կրող ընդհանուր շուկայի խորհրդի XXXVI ժողովը, ֆուտբոլի աշխարհի 2014 թվականի առաջնության (ՖԻՖԱ-ի գավաթի խաղարկության) կիսաեզրափակիչ խաղերից մեկը։

Զբոսաշրջա-առողջարանային համալիրի մերձակայքում է գտնվում *Eco Parque Sauipe* բնապահպանական տարածքը, որի 66 հեկտարի վրա կազմակերպվել է մերձատլանտյան անտառների բուսական ու կենդանական հարուստ աշխարհների նմուշատեսակների պահպանությունը։

## Պատկերասրահ

File:Capilla Vila Nova da Praia de noche.jpg|Villa Nova-ն գիշերով
File:Playa en Costa do Sauípe (2).jpg|Ավազուտ լողափերը
File:Atardecer en en Costa do Sauípe.jpg|Մթնշաղին
File:Torre2.jpg|Գարսիա դ’Ավիլա բերդը 
File:Scenery Looking Down to Sea at Castelo de Garcia d'Avila - Praia do Forte - Brazil 03.jpg| Բերդի մարտկոցներից մեկը


## Ծանոթագրություններ

## Արտաքին հղումներ
* Official website of Costa do Sauipe (in Portuguese)

Կատեգորիա:Բրազիլիայի բնակավայրեր
Adobe XD

**Adobe XD**, վեկտորային գրաֆիկական խմբագրիչ, որը նախատեսված է վեբ կայքերի և բջջային հավելվածների դիզայնի ստեծման համար։ Ծրագիրը մշակվել և թողարկվել է Adobe ընկերության կողմից։ Սա հասանելի է macOS և Windows օպերացիոն համակարգերի համար, ինչպես նաև կա տարբերակ iOS և Android-ի համար։

## Պատմություն
Adobe-ը առաջին անգամ ծրագիրը ցուցադրել է Adobe MAX կոնֆերանսում՝ "Project Comet" անվան ներքո, 2015 թվականի հոկտեմբերին։ Սա կատարվեց ի պատասխան ծաղկում ապրող Sketch ծրագրի, որը ստեղծվել էր 2010 թվականին։

Առաջին բետա տերբերակը թողարկվել է macOS-ի համար՝ Adobe Experience Design CC անունով, 2016 թվականի մարտի 14-ին։ Windows 10-ի համար նախատեսված տարբերակը թողարկվել է 2016 թվականի դեկտեմբերի 13-ին։

## Յուրահատկություններ
Adobe XD-ին ստեղծում է բջջային և վեբ հավելվածների օգտատիրոջ միջերես։ Adobe XD-ի ֆունկցիաներից որոշները օգտագործվել էին Adobe-ի նախկին ծրագրերում (օրինակ՝ Illustrator կամ Photoshop) և կան նորություններ։

* **Կրկնության ցանց**․ Օգնում է ստեղծել կրկնվող էլեմենտների ցանց, ինչպիսիք են օրինակ՝ ցանկեր, նկարներ և այլն։ 
* **Պրոտոտեսակներ և անիմացիա**․ Ստեղծում է անիմացված պրոտոտեսակներ։ 
* **Համատեղելիություն**․ Adobe XD-ին ունակ է բացել ֆայլեր՝ Illustrator, Photoshop, Photoshop Sketch, և After Effects ծրագրերից։ Ինչպես նաև այն կարելի է միացնել այլ ծառայությունների և գործիքների (Slack և Microsoft Teams)։
* **Ձայնային հրամաններ**․ Հավելվածը կարելի է օգտագործել ձայնային հրամաններ ծրագրի հետ աշխատելու ժամանակ։ 
* **Սիմվոլներ**․ Օգտատերերը կարող են ստեղծել սիմվոլներ, որոնք պատկերված են լոգոյում կամ կոճակներում։

## Մրցակիցներ
* Sketch
* Figma
* ProtoPie
* InVision Studio
* Framer
* Lunacy
* Gravit

## Ծանոթագրություններ

## Արտաքին հղումներ
* 

Կատեգորիա:Adobe
Կատեգորիա:Adobe ծրագրային ապահովումներ
Կատեգորիա:Գրաֆիկական ծրագրային ապահովումներ
Կատեգորիա:Վեկտորային գրաֆիկական խմբագրիչներ
Կատեգորիա:Վինդոուզի ծրագրային ապահովում
Շողիկ (անձնանուն)

**Շողիկ**, հայկական ծագում ունեցող իգական անձնանուն, որն առաջացել է հայերեն ** բառին *-իկ* փաղաքշական մասնիկն ավելացնելով։ Անձնանունը համարվում է մերթ առանձին անուն, մերթ *Շողակաթ* և *Շողեր* անունների գգվական ձևը։ Ամենահին հիշատակությունը թվագրվում է 12-րդ դարով։ Օգտագործվում է մինչև օրս։ Կրճատ տարբերակներից է *Շող* տարբերակը, իսկ Արցախում օգտագործվում է նաև *Շողի* տարբերակը։

## Հայտնի անվանակիցներ
*Շողիկ Ասոյան, պատմաբան, հասարակական-քաղաքական գործիչ, ՀՀ ոստիկանության նախկին փոխգնդապետ, ՀՀ կառավարությանն առընթեր հուշարձանների վարչության պետի տեղակալ, ՀՀ մշակույթի նախարարության մշակութային արժեքների պահպանության գործակալության պետ,
*Շողիկ Մկրտչյան, հայ խորհրդային երգչուհի, ժողովրդական երգերի կատարող, ՀԽՍՀ ժողովրդական արտիստ,
*Շողիկ Սաֆյան, հայ խորհրդային բանաստեղծուհի, արձակագիր, թարգմանիչ և խմբագիր։ ԽՍՀՄ գրողների միության անդամ 1944 թվականից, ԽՄԿԿ անդամ 1948 թվականից։

## Ծանոթագրություններ

## Գրականություն
*Հրաչյա Աճառյան, Հայոց անձնանունների բառարան

Կատեգորիա:Հայկական իգական անձնանուններ
Մղձավանջ (Ֆյուզելի)

**«Մղձավանջ»** (), անգլո-շվեյցարացի նկարիչ Հենրի Ֆյուզելիի (1741-1825) չորս կտավներից բաղկացած շարքը, որոնք պատկերում են Ժամանակակից պատմության գոթիկական ուղղությունը։

Ֆյուզելին նկարել է «Մղձավանջ»-ի չորս տարբերակ։ Մեկը պահվում է Մայնի Ֆրանկֆուրտ քաղաքում գտնվող Գյոթեի թանգարանում, մյուսը` Դետրոյթի արվեստի ինստիտուտում։ Չնայած կտավը չի նկարվել հատուկ ստեղծագործության հիման վրա, ակնհայտ է, որ նկարիչը հիմնվել է անգլիական գրականության ուրվականների մասին պատմվածքների վրա, ինչպես նաև ոգեշնչվել է քնի պարալիզի պատմություններից։

Նկարում պատկերված է քնած կամ գիտակցությունը կորցրած կին։ Ֆյուզելին միտումնավոր է կնոջը նման կերպ պատկերել, որպեսզի ցույց տա նրա կրծքավանդակում նստած ինկուբի` մղձավանջների և անգիտակից վախերի մարմնացման ծանրությունը։ Վարագույրների միջև ընկած հատվածում երևում է կույր ձիու գլուխը, որի պատկերն այս կտավում կանխատեսում է սատանայական ասպեկտ, որը կենդանուն է փոխանցվել ֆրանսիական ուշ ռոմանտիզմից։

Ֆյուզելիի ընկերը` դանիացի նկարիչ Նիկոլայ Աբրահամ Աբիլդգորը օգտագրծել է «Մղձավանջ»-ի սյուժեն նույնանուն կտավը նկարելու համար։ Սակայն Աբիլդգորի տարբերակում ինկուբը նստած է երկու կնոջ վրա, որոնք նրա առաջին և երկրորդ կանայք են։

## Պատկերասրահ

Պատկեր:John Henry Fuseli - The Nightmare.JPG
Պատկեր:Thomas Burke The Nightmare engraving.jpg
Պատկեր:Nachtmahr (Abildgaard).jpg|Նիկոլայ Աբրահամ Աբիլդգոր «Մղձավանջ»


## Ծանոթագրություններ

Կատեգորիա:1781 նկարներ
Կատեգորիա:1791 նկարներ
Կատեգորիա:Դետրոյթի արվեստի ինստիտուտի նկարներ
Կատեգորիա:Հենրի Ֆյուզելիի նկարներ
Բիրգիտ Պրինց

**Բիրգիտ Պրինց**, (, ), գերմանացի կին ֆուտբոլիստ։ Կարիերայի մեծ մասը անց է կացրել «Ֆրանկֆուրտ» ակումբում, որտեղ խաղացել է տասներեք տարի։ Աշխարհի երկակի և Եվրոպայի հնգակի չեմպիոնը հանդես է եկել Գերմանիայի հավաքականում։ Եվրոպական ֆուտբոլի կանանց ազգային հավաքականների լավագույն ռմբարկուն է։

## Ակումբային կարիերա
Պրինցը կարիերան սկսել է «SV Dörnigheim FC» երիտասարդական ակումբում։ 1988 թվականին տեղափոխվել է «Ֆրանկֆուրտ» ակումբ, որտեղ հաղթել է յոթ առաջնություն, նվաճել` գավաթ և ստացել` անհատական բազմաթիվ մրցանակներ։ 2001-2008 թվականներին ճանաչվել է Գերմանիայի տարվա կին ֆուտբոլիստ։ 2003 թվականից մինչև 2005 թվականը երեք անգամ ընտրվել է ՖԻՖԱ-ի տարվա լավագույն խաղացող։

2003 թվականին Պրինցը մերժել է Սերիա A խմբի «Պերուջիա» ակումբի առաջարկը` վախենալով ընկնել տղամարդկանց պահեստային թիմ։ 2011 թվականի օգոստոսի 12-ին Պրինցը հայտարարել է իր ֆուտբոլային կարիերայի ավարտի մասին։

## Ազգային հավաքական
Պրինցի առաջին խաղը Գերմանիայի հավաքականում եղել է Կանադայի դեմ 1994 թվականի հուլիսի 27-ին` տասնվեց տարեկանում։ 1995 թվականին աշխարհի գավաթի խաղարկության եզրափակչում` ամենաերիտասարդ խաղացողն էր։ 2003 թվականի նոյեմբերին դարձել է ազգային հավաքականի ավագ։ 2003 և 2007 թվականներին իր թիմի հետ երկու անգամ նվաճել է աշխարհի առաջնությունը։ Հինգ անգամ նվաճել է ՈՒԵՖԱ-ի կանանց ֆուտբոլի գավաթը։ Պրինց Բիրգիտը, տասնչորս գոլով, բոլոր ժամանակների Աշխարհի առաջնությունների լավագույն կին ռմբարկուն է։ Օլիմպիական խաղերի պատմության մեջ, տասը գոլով, եղել է լավագույն ռմբարկու (հետագայում նրանից տասնչորս գոլով առաջ է անցել Քրիստիանե Ռոզեիրան ()):

## Ծանոթագրություններ

Կատեգորիա:2004 թվականի Ամառային օլիմպիական խաղերի բրոնզե մեդալակիրներ
Կատեգորիա:2008 թվականի Ամառային օլիմպիական խաղերի բրոնզե մեդալակիրներ
Կատեգորիա:Գերմանացի լեգեոներ ֆուտբոլիստներ
Կատեգորիա:Գերմանացի կին ֆուտբոլիստներ
Կատեգորիա:Գերմանիայի հավաքականի ֆուտբոլիստներ
Կատեգորիա:Կանանց ֆուտբոլի կիսապաշտպաններ
Կատեգորիա:Կանանց ֆուտբոլի հարձակվողներ
Կատեգորիա:Ֆիզիոթերապևտներ
Կատեգորիա:Գերմանացի հոգեբաններ
Կատեգորիա:Հոֆենհայմի ֆուտբոլիստներ
Կատեգորիա:Ֆուտբոլի Եվրոպայի չեմպիոններ
Լեհաստանի և Ուկրաինայի կարպատյան շրջանի փայտե եկեղեցիներ

**Լեհաստանի և Ուկրաինայի կարպատյան շրջանի փայտե եկեղեցիներ**, պատմական արժեք ունեցող յուրահատուկ փայտե եկեղեցիների խումբ, որոնք 2013 թվականի հունիսի 21-ին Կամբոջայում տեղի ունեցած ՅՈՒՆԵՍԿՕ-ի Համաշխարհային ժառանգության կոմիտեի 37-րդ նստաշրջանում գրանցվել է ՅՈՒՆԵՍԿՕ-ի Համաշխարհային ժառանգության օբյեկտների ցանկում։ Ցուցակում ընդգրկվել են 16 ուկրաինական եկեղեցիներ, որոնցից 8-ը գտնվում են  Լեհաստանում և 8-ը՝  Ուկրաինայում։ Եկեղեցիները հետևյալ ճարտարապետական տեսակների են. գուցուլական (Ուկրաինա), գալիական (չորսն Ուկրաինայի և երկուսը Լեհաստանի տարածքներում), բոյկովյան (երկուսն Ուկրաինայում և մեկը Լեհաստանում) և լեմկովյան (բոլոր հինգը Լեհաստանի տարածքում)։

## Ծանոթագրություն

Կատեգորիա:Համաշխարհային ժառանգություն Լեհաստանում
Կատեգորիա:Համաշխարհային ժառանգություն Ուկրաինայում
Էրին Էնդրյուս

**Էրին Ջիլ Էնդրյուս** (, ), ամերիկացի լրագրողուհի, սպորտային մեկնաբան, ֆոտոմոդել,  և դերասանուհի։

## Կենսագրություն
Էրին Ջիլ Էնդրյուսը ծնվել է 1978 թվականի մայիսի 4-ին Լյուիսթոն քաղաքում՝ ուսուցչուհի Պաուլա Էնդրյուսի և հեռուստալրագրող Սթիվեն Էնդրյուսի ընտանիքում։ Էրինն ավարտել է Բլումինգդեյլ դպրոցը Վալրիկոյում (Ֆլորիդա նահանգ)։ 2000 թվականին ավարտել է Ֆլորիդայի համալսարանը՝ հեռահաղորդակցության ոլորտում արվեստի բակալավրի աստիճանով։ Ունի կրտսեր քույր՝ Կենդրան։

thumb|Էրինը ֆուտբոլային խաղի ժամանակ

## Գործունեություն
Էրինը հեռուստատեսային գործունեությունն սկսել է 2000 թվականին *«Fox Sports Florida»* ալիքում՝ որպես հեռուստալրագրող։ 2004 թվականից մինչև 2012 թվականն աշխատել է «ESPN» հեռուստաալիքում։ 2012 թվականի հունիսից Էրինն աշխատել *«FOX Sports»* հեռուստաալիքում։

2010 թվականին Մաքսիմ Չմերկովսկու հետ զուգապարով մասնակցել է «Պարեր աստղերի հետ» (*Dancing with the Stars*) շոուի տասներորդ եթերաշրջանին և գրավել է երրորդ տեղը։

2010 թվականին ըստ *«Maxim»* ամսագրի դասկարգման *«Hot 100»* ցուցակում զբաղեցրել է 58-րդ տեղը, իսկ 2011 թվականին՝ 91-րդ տեղը։

2013 թվականին  *«Choice TV Personality: Female»* անվանակարգում առաջադրվել է *«Teen Choice Awards»* մրցանակի։

«2015 թվականի ամենացանկալի կանայք» ցանկում զբաղեցրել է 83-րդ տեղը՝ ըստ AskMen առցանց պորտալի վիճակագրության։

## Անձնական կյանք
2017 թվականից հունիսի 24-ին Էրինն ամուսնացել է հոկեյիստ Ջարեթ Սթոլլի հետ։ Զույգը սկսել էր հանդիպել ամուսնությունից չորսուկես տարի առաջ։

2016 թվականին Էրինի մոտ ախտորոշվել է արգանդի վզիկի քաղցկեղ։ Նա երկու վիրահատություն է տարել, և 2017 թվականի հունվարի դրությամբ հիվանդությունն արդեն սկսել է նահաջել։ Քանի դեռ Էրինի բուժումը ընթացքի մեջ էր, ամուսինները երեխա ունենալու մասին չէին մտածում, սակայն Էրինը կարծում է, որ երեխաներն իրենց կյանքին նոր իմաստ կհաղորդեն։ Էրինը և Ջարեթը որոշել են դիմել արտամարմնային բեղմնավորման (IVF):

Քաղցկեղը հաղթահարելուց հետո Էրինը, հիվանդության վերաբերյալ ճանաչողական արշավ ձեռնարկելու նպատակով, սկսել է համագործակցել կանանց առողջության պահպանմամբ և իրազեկմամբ զբաղվող կազմակերպության հետ։ Կազմակերպության նշանաբանն էր. **«Մենք կարող ենք փոխել այս կարգավիճակը»**։ Նա կոչով դիմել է բոլոր կանանց և նրանց ամուսիններին, որպեսզի ամուսինները խրախուսեն կանանց՝ պարբերաբար բժշկական հետազոտություն անցնելու, ինչը թույլ կտա հիվանդությունը հայտնաբերել և կանխարգելել վաղ փուլում։

## Ֆիլմագրություն

## Ծանոթագրություններ

## Արտաքին հղումներ
*  Էրին Էնդրյուսի պաշտոնական կայքէջ

Կատեգորիա:21-րդ դարի դերասանուհիներ
Կատեգորիա:Ամերիկացի կին լրագրողներ
Կատեգորիա:Ամերիկացի մոդելներ
Կատեգորիա:Մոդելներ այբբենական կարգով
Կատեգորիա:Սպորտային մեկնաբաններ
Կատեգորիա:Ամերիկացի մարզական լրագրողներ
Կատեգորիա:Ամերիկացի հաղորդավարներ
Կատեգորիա:Ամերիկացի դերասանուհիներ
Կատեգորիա:Համացանցային մեմեր
Կատեգորիա:Ամերիկացի հեռուստատեսային դեմքեր
Սեմյոն Աբուգով

**Սեմյոն Աբուգով** (Շիմոն Լեյվովիչ) (, ), ռուս և խորհրդային նկարիչ, գրաֆիկական նկարիչ, ուսուցիչ, Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտի պրոֆեսոր, Սանկտ Պետերբուրգի նկարիչների միության անդամ։

## Կենսագրություն
Սեմյոն Աբուգովը ծնվել է 1877 թվականի հունվարի 30-ին, Մինսկի նահանգի Բերեզինո քաղաքում։ 1900 թվականին ավարտել է Օդեսայի նկարչական դպրոցը։ Այն ավարտելուց հետո ընդունվել է Սանկտ Պետերբուրգի Գեղարվեստի կայսերական ակադեմիային կից արվեստի բարձրագույն ուսումնարանը, սովորել է Դմիտրի Կարդովսկու և Վլադիմիր Մակովսկու հետ։ 1900 թվականին «Մայրություն» նկարի համար ստացել է նկարչի կոչում։

1908 թվականից մասնակցել է ցուցահանդեսների։ Նկարել է դիմանկարներ և բնանկարներ։ 1918 թվականից մասնակցել է Հոկտեմբերյան հեղափոխության առաջին տարեդարձի համար Վասիլևսկի կղզու փողոցների ձևավորմանը։ 1920 թվականից հիմնականում զբաղվել է մանկավարժական գործունեությամբ, նախ Լենինգրադի գեղարվեստի դպրոցներում և արվեստանոցներում, իսկ 1932 թվականից` Գեղարվեստի համառուսական ակադեմիային կից Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտում։ 1939 թվականից ստացել է պրոֆեսորի կոչում։

Ս. Աբուգովի աշխատանքները գտնվում են Ռուսաստանի և արտերկի թանգարաններում և մասնավոր հավաքածուներում։

Մահացել է 1950 թվականի մայիսի 3-ին, Լենինգրադում, 73 տարեկան հասակում։ Թաղված է Սանկտ Պետերբուրգի հրեական գերեզմանոցում։

## Աշակերտներ
Աբուգովի աշակերտների թվում եղել են այնպիսի հայտնի նկարիչներ և ուսուցիչներ, ինչպիսիք են.

* Եվգենյա Անտիպովա
* Սերգեյ Բաբկով
* Եվգենյա Բայկովա
* Նինա Վեսելովա
* Նատան Վարոնով
* Աբրամ Գրուշկո
* Ալեքսանդր Դեբլեր
* Ալեքսեյ Երեմին
* Վյաչեսլավ Զագոնեկ
* Մարինա Կոզլովսկայա
* Տատյանա Կոպնինա
* Բորիս Կորնեև
* Ալեքսանդր Կորովյակով
* Ելենա Կոստենկո
* Նիկոլայ Մուխո
* Միխայիլ Նատարևիչ
* Լև Օրեխով
* Սերգեյ Ասիպով
* Մարիա Ռուդնիցկայա
* Ելենա Սկուին
* Վիկտոր Տետերին
* Յուրի Տուլին
* Վլադիմիր Չեկալով
* և շատ ուրիշներ

## Ծանոթագրություններ

## Աղբյուրներ
* *Художники народов СССР. Биобиблиографический словарь. Т. 1.* М., Искусство, 1970. С.33.
* *Иванов С. Неизвестный соцреализм. Ленинградская школа.* СПб., НП-Принт, 2007. С.13, 15, 356, 359, 360, 362, 365, 367—370, 372, 379—381. ISBN 5-901724-21-6, ISBN 978-5-901724-21-7.

Կատեգորիա:Ռուս նկարիչներ
Կատեգորիա:Ռուս մանկավարժներ
Կատեգորիա:Սանկտ Պետերբուրգի նկարիչների միության անդամներ
Կատեգորիա:ԽՍՀՄ նկարիչների միության անդամներ
Գունունգ Լյոսեր

**Գունունգ Լյոսեր** (), ազգային պարկ Ինդոնեզիայի Սումատրա կղզու հյուսիսում՝ Հյուսիսային Սումատրա  և Աչեհ նահանգների սահմանին։ Ազգային պարկը կոչվում է Լյոսեր լեռան անունով, որը գտնվում է իր տարածքում։

## Աշխարհագրություն
Գունունգ Լյոսերը ձգվում է 150 կմ երկարությամբ և ավելի քան 100 կմ լայնությամբ։ Դրա մեծ մասը ծածկված է լեռներով։ Տարածքի 40 %-ը (հիմնականում հյուսիսում) գտնվում է ավելի քան 1500 մ բարձրության վրա, և միայն 12 %-ը՝ ցածրադիր հարավային կեսում՝ 600 մետրից ցածր բարձրության վրա։ Մոտ 25 կմ այգին անցնում է ափերի երկայնքով։ Այգու տարածքում կան ավելի քան 2700 մ բարձրությամբ 11 գագաթներ, ամենաբարձր կետը Լյոսեր լեռն է, որի բարձրությունը ծովի մակարդակից 3466 մ է։

Այգում ընդգրկում է բազմաթիվ տարբեր էկոհամակարգեր։ Այգու ներսում է գտնվում օրանգուտանների պահպանության համար նախատեսված Բուկիտ Լավանգ արգելոցը։ Բուկիտ-Բարիսան Սեթալան և Քերինչի Սեբլաթ ազգային պարկերի հետ միասին Գունունգ Լյոսերը կազմում է Համաշխարհային ժառանգության օբյեկտ, որը կոչվում է Սումատրայի խոնավ արևադարձային անտառներ։

## Կենդանական աշխարհ
Գունունգ Լյոսերը Սումատրայի օրանգուտանի՝ ներկայում պահպանված երկու կենսամիջավայրերից մեկն է։ 1971 թվականին Հերման Ռիքսենն ստեղծել է Քեթամբե հետազոտական կայանը, որը հատուկ նվիրված էր օրանգուտանների բնակության տվյալ վայրի ուսումնասիրությանը։ Այգու մյուս կաթնասուներն են Սումատրայի փիղը, Սումատրայի վագրը, Սումատրայի ռնգեղջյուրը, սիամանգը, Սումատրայի սերաուն, զամբարը և հովազակատուն։

## Ծանոթագրություններ

## Արտաքին հղումներ
*  

Կատեգորիա:1980 հիմնադրված բնության հատուկ պահպանվող տարածքներ
Կատեգորիա:Ինդոնեզիայի ազգային պարկեր
Կատեգորիա:Կատեգորիա ԲՊՀՄ II
Կատեգորիա:Համաշխարհային ժառանգության նախնական ցանկ
Կատեգորիա:Համաշխարհային ժառանգություն Ինդոնեզիայում
Շողիկ (այլ կիրառումներ)

**Շողիկ**, եզրույթը կարող է նշանակել՝

* Շողիկ, հայակական ծագում ունեցող անձնանուն, 
* Շողիկ, գյուղ Արևմտյան Հայաստանի Էրզրումի վիլայեթի Դերջանի գավառակում։
FreeCAD

**FreeCAD**, անվճար, բաց կոդով ընդհանուր նշանակության եռաչափ համակարգչային դիզայնի և շինությունների տեղեկատվական մոդելավորման համակարգչային ծրագիր, որն օգտագործում է վերջնական տարրերի մեթոդը։ 
FreeCAD ծրագիրը նախատեսված է մեքենաշինության համար, սակայն օգտագործվում է շատ տարբեր նախագծային նպատակներով, օրինակ` ճարտարապետության և էլեկտրատեխնիկայի նախագծման համար։ Քանի որ ծրագիրը բաց կոդով է, օգտագործողները կարող են ընդարձակել դրա ֆունկցիոնալությունը` օգտագործելով Python ծրագրավորման լեզուն

## Յուրահատկություններ
[thumb|right|Եռաչափ տան [ինտերիեր|ներսույթ]]
[thumb|right|[EAGLE (ծրագիր)|EAGLE ծրագրից ներմուծված Արդուինո սալիկ]]

FreeCAD ծրագրում օգտագործվում են գործիքներ որոնք բնորոշ են ճարտարապետական և մեքենաշինական նախագծային ծրագրերին։ Այն պարամետիկ մոդելավորման ծրագիր է, ինչը հեշտացնում է դրա հավելյալ ֆունկցիոնալությունը։
 
Ինչպես և շատ այլ եռաչափ համակարգչային մոդելավորման ծրագրեր, FreeCAD-ը ևս ունի երկչափ բաղադրիչ, թեև դա ծրագրի գլխավոր գործառույթներից չէ։

FreeCAD ծրագիրն օգտագործում է բաց կոդով գրադարաններ տարբեր հարթակներից, ինչպես նաև` կարող է օգտագործվել որպես գրադարան այլ ծրագրերի համար։

FreeCAD ծրագիրն ունի իր ուրույն ֆայլային ձևաչափը՝ .FCStd (FreeCAD Standard file format)։ Դա ստանդարտ սեղմված ձևաչափ է, որն իրար հետ է պահում ֆայլերը՝ հատուկ կառուցվածքով։ Բացի այդ ձևաչափը FreeCAD-ը թույլ է տալիս նաև աշխատել  DXF, SVG, STEP, IGES, STL, OBJ, DAE, SCAD, IV և IFC ձևաչափերով։

DWG ձևաչափը` լիցենզավորման պատճառով խնդրահարույց է FreeCAD ծրագրի համար և հիմնականում անհամատեղելի է դրա հետ։

## Թողարկումներ

## Տես նաև
* CAD
* Համակարգչային գրաֆիկա

## Ծանոթագրություններ

Կատեգորիա:C++-ով գրված ազատ ծրագրային ապահովումներ
Կատեգորիա:Ազատ ծրագրային ապահովում
Կատեգորիա:Գրաֆիկական ծրագրային ապահովումներ
Կատեգորիա:Լինուքսի ծրագրային ապահովում
Կատեգորիա:Վեկտորային գրաֆիկական խմբագրիչներ
Կատեգորիա:Վինդոուզի ծրագրային ապահովում